എന്ജിനീയറിങ് കോഴ്സുകള് ഇനി പ്രാദേശിക ഭാഷകളിലും പ്രഖ്യാപനവുമായി മോദി ന്യൂഡല്ഹി: രാജ്യത്ത് എന്ജിനീയറിങ് കോഴ്സുകള് അഞ്ചു പ്രാദേശിക ഭാഷകളില് പഠിപ്പിക്കാന് പോകുന്നതായി പ്രധാനമന്ത്രി നരേന്ദ്രമോദി. എട്ട് സംസ്ഥാനങ്ങളിലെ 14 എന്ജിനീയറിങ് കോളജുകളിലാണ് അഞ്ചു പ്രാദേശിക ഭാഷകളില് എന്ജിനീയറിങ് പഠനം ആരംഭിക്കാന് പോകുന്നത്. ഹിന്ദി, തമിഴ്, തെലുങ്ക്, മറാത്തി, ബംഗാളി ഭാഷകളിലാണ് എന്ജിനീയറിങ് പഠനം സാധ്യമാകാന് പോകുന്നതെന്നും മോദി പറഞ്ഞു. ദേശീയ വിദ്യാഭ്യാസം നയം രൂപീകരിച്ചതിന്റെ ആദ്യ വാര്ഷികത്തില് വിദ്യാര്ഥികളോടും അധ്യാപകരോടും വിദ്യാഭ്യാസ വിചക്ഷണന്മാരോടും വീഡിയോ കോണ്ഫറന്സ് വഴി സംവദിക്കുകയായിരുന്നു മോദി. എന്ജിനീയറിങ് പഠനം അഞ്ചു പ്രാദേശിക ഭാഷകളില് പഠിക്കാനുള്ള അവസരം രാജ്യത്ത് ഒരുങ്ങിയതായി മോദി പറഞ്ഞു. എട്ടു സംസ്ഥാനങ്ങളിലെ 14 എന്ജിനീയറിങ് കോളജുകളിലാണ് അഞ്ചു പ്രാദേശിക ഭാഷകളില് എന്ജിനീയറിങ് പഠനം ആരംഭിക്കാന് നടപടികള് പുരോഗമിക്കുന്നത്. ഹിന്ദി, തമിഴ്, തെലുങ്ക്, മറാത്തി, ബംഗാളി എന്നി ഭാഷകളിലാണ് എന്ജിനീയറിങ് പഠനം. എന്ജിനീയറിങ് കോഴ്സുകള് 11 ഇന്ത്യന് ഭാഷകളിലേക്ക് പരിഭാഷപ്പെടുത്തുന്നതിന് സാങ്കേതികവിദ്യ വികസിപ്പിച്ചതായും മോദി വ്യക്തമാക്കി. ഈ നൂറ്റാണ്ടിലെ യുവജനങ്ങള് സ്വന്തമായി എന്തെങ്കിലും ആവിഷ്കരിക്കണമെന്ന് ആഗ്രഹിക്കുന്നവരാണ്. അതുകൊണ്ട് ഇവര്് പ്രവര്ത്തന സ്വാതന്ത്ര്യം വളരെയധികം ആഗ്രഹിക്കുന്നുണ്ട്. ഭാവിയില് എത്രദൂരം വരെ പോകും?, ഏതറ്റവും വരെ നേട്ടം കരസ്ഥമാക്കും? എന്നിവയെല്ലാം ഏതുതരത്തിലുള്ള വിദ്യാഭ്യാസമാണ് വിദ്യാര്ഥികള്ക്ക് നല്കുന്നത് എന്നതിനെ ആശ്രയിച്ചിരിക്കുമെന്നും മോദി പറഞ്ഞു.